Hírsaláta, 51. hét : SFmag
Hírsaláta, 51. hét
Az 51. hét hírei.
Könyvek, amelyeket majdnem kihagytunk: Jeff VanderMeer az idei év majdnem elfeledett remekműveiről ír. Magyar olvasók számára extra meglepetéssel!
Posztkolonializmus és SF
Jessica Langer kétszáz oldalas tanulmányában járja körül a posztkolonializmus és a science fiction viszonyát a múlt század közepétől napjainkig. A kötet (ötven oldalas) első fejezete, amely a japán és a kanadai SF-et hasonlítja össze, ingyen megtekinthető a kiadó oldalán.
Ingyendózis
Ingyenesen is elérhető a The Dose magazin harmadik száma. Az angol nyelvű lap segítségével Párizs egy egészen új oldalát ismerhetjük meg, és megtapasztalhatjuk: a jövő már megérkezett.
Az év végéig egy tucatnyi Harper Voyager ekönyvet vásárolhatunk meg fillérekért. Érdemes megkeresni az adott címeket kedvenc e-könyvesboltunkban.
Nehéz vagy könnyű megírni a második regényt? Erről elmélkedik a Tor.com szerzője. És ha már írás: 25 tipp íróknak, hogyan tudnak segíteni írókollégáiknak.
Az SFmag szerkesztőségének két tagjától is olvashatunk egy-egy novellát a Galaktika decemberi lapszámában: László Zoltántól és Mayer Istvántól.
David Brin új cikkében felveti azt a kérdést, vajon tényleg az elhülyülés vár az emberiségre, és ha igen, miért?
Angela Mann összeállította az idei év legjobb ifjúsági fantasy regényeinek listáját, Jihn DaNardo pedig a TOP 5 „popcorn” sci-fi könyvet szedte össze.
Az SFX 2011 „újairól” írt: forgatókönyvírók, rendezők, színészek, írók, sorozatok. Ugyan sci-fi címkével fut, de akad szép számmal fantasy is köztük.
Felújították az első sci-fi filmet, Georges Méliés Utazás a Holdba című munkáját, és most meg is tekinthetjük, milyen lett a mű.
Eheti interjúadag:
Végre kikerült a Dmitry Glukhovsky interjú második része (az első rész itt olvasható).
A World Literature Today Zoran Živković szerb íróval készített interjút a közép-európai és balkáni fantasztikumról és az írói módszeréről.
A Writing Excuses ezúttal Mary Robinette Kowalt, Ellen Kushnert és Delia Shermant szólaltatja meg a fantasztikus könyvkiadás témájában.
Jeff VanderMeer Murakami Harukival beszélget az 1Q84 megjelenése kapcsán. És persze VanderMeer-rel is készült interjú.
Az SF Signalon pedig Michael Swanwick-kel olvasható egy beszélgetés.
Podcast-interjúk: Cory Doctorow; Cherie Priest és Sam Sykes; N. K. Jemisin.
Ezen a linken 40 klasszikus sci-fi magazin borító tekinthető meg, a Good Show Sir blog pedig karácsonyra csúnya magyar sci-fi könyvek borítóival kedveskedik olvasóinak.
George R.R. Martin meglátogatta az Audible hangoskönyves cég központját, ahol Steve Feldberg készített vele interjút:
Patrick Ness A Monster Calls című könyve kapott egy remek trailert:
Ez a hét pedig a filmelőzeteseké volt. Először a Christopher Nolan-féle legújabb Batman film, a The Dark Knight Rises:
A Peter Jackson rendezte The Hobbit (magyarul a A babó):
Végül Ridley Scott Prometheusa:
Amennyiben hírt, sajtóközleményt, vagy érdekes linket szeretne megosztani velünk a fantasztikum világából, küldjön levelet az sfmaglink_@_gmail.com címre. Az egyszerűség érdekében kérjük, a beérkező ajánlók ne legyenek hosszabbak néhány mondatnál. Az SFmag fenntartja a jogot a beérkező anyagok szelektálására. Az ajánlások akkor kerülhetnek be az aktuális heti hírsalátába, ha az adott héten szerda éjfélig beérkezik.
HozzászólásokSam Reed - 35. heti híreink nem csak a sci-fi és a fantasy világábólAttila - Terry Pratchett: Unseen AcademicalsRondár - Robert Jordan, Brandon Sanderson: Az Idő KerekeAttila - A 2014-es Hugo-díj győzteseitapsi - Robert Jordan, Brandon Sanderson: Az Idő KerekeBelánszky István - Robert Jordan, Brandon Sanderson: Az Idő Kerekesolymosgyu - Robert Jordan, Brandon Sanderson: Az Idő KerekeEnvoy - A 2014-es Hugo-díj győzteseitapsi - A 2014-es Hugo-díj győzteseiKomavary - A 2014-es Hugo-díj győztesei
LFG.HU – Magyar Szerepjátékosok OldalaI.M.O.La. XVII. élménybeszámolóTuring tesztje – Cyberpunk krónika (2. rész)Villámhírek – 2014.08.29.Társasjátékhírek – 2014. augusztusX-Men történelem – #5: New Mutants, X-Factor, Classic X-Men (1984-1988)Battle Sheep avagy Harcibirka társasjátékVillámhírek – 2014.08.22.Call of Cthulhu 7. kiadás Quick-Start ismertetőVillámhírek – 2014.08.15.Körkérdés: melyik fejezetet lapozod fel először az új DnD PHB-ben?